[{"text_idx": "#000000", "text": "Li vekis mian scivolemon, kaj mi decidis lin intervjui. Li g\u0302oje akceptis mian peton. En lia c\u0302ambro de la hotelo varma kaj plena de sunlumo, li rakontis al mi sian historion."}, {"text_idx": "#000001", "text": "Lerni Budhismon por realigi la revon"}, {"text_idx": "#000002", "text": "Li eklernis Budhismon por trovi brec\u0302ojn en la budhisma doktrino, poste, lin pli kaj pli interesas la lernado de Budhismo, c\u0302ar la lasta solvis al li c\u0302iujn perpleksojn. \u201cLernado de Budhismo ne havas sojlon, c\u0302iuj povas g\u0302in lerni. Kompare kun aliaj religioj, Budhismo estas pli grandanima kaj pli tolerema. Ekz., Kristanismo ne toleras paganon. Sed malsame agas Budhismo, kiu havas kompatemon al c\u0302iuj, kiuj lernas Budhismon, je kia ajn religio kredas la lernantoj.\u201d"}, {"text_idx": "#000003", "text": "Miaohui iris malglatan vojon por lerni Budhismon. Komence, li kas\u0302e lernis la religion. Felic\u0302e, li log\u0302is sole kaj bone tenis tion en sekreto. Foje, li vundig\u0302is dum laboro. Amikoj lin vizitis hejme, kaj lia lernado pri Budhismo estis malkvorita, kaj iom post iom disvastigita. Pro kreado je Kristanismo, lia patro iom komprenis religion, kaj lia lernado pri Budhismo estis konsentita de la familianoj."}, {"text_idx": "#000004", "text": "Sekve de profundig\u0302o de lia lernado, li havis la ideon bonzig\u0302i. Li vizitis plurajn templojn sinsekve kaj diris al majstroj en la temploj, ke li volus bonzig\u0302i, sed oni rifuzis lin. Persiste strebante al Budhismo, Miaohui dicidis mem lerni Budhismon hejme. Kun lernado de Budhismo, pli kaj pli fortig\u0302is lia deziro bonzig\u0302i. Iunokte, li faris song\u0302on, en kiu aperis maljuna bonzo, kiu lin rigardas kun afableco kaj rideto. Li vekig\u0302is el la song\u0302o kun ekskuo de surprizo. Malferminte la okulojn, li vidis nenion alian ol obskuro, sed kiam li fermis la okulojn, reaperis antau\u0306 li la ridetanta vizag\u0302o de tiu maljuna bonzo. Krome, li klare memoris la budhisan nomon de 3 majstroj en la song\u0302o. Tio plifirmigis al li la deziron bonzig\u0302i. Li trovis en templo proksima al sia hejmo la bonzon aperintan en lia song\u0302o kaj volis lin fari sia majstro. Koincide, lia budhisa nomo g\u0302uste estis unu el la 3 budhisaj nomoj aperintaj en la song\u0302o de Miaohui. Sed la maljuna bonzo diris al Miaohui, ke li estis tiel maljuna, ke li ne povis fari lin disc\u0302iplo, kaj rekomendis al li sian disc\u0302iplon kiel lian majstron."}, {"text_idx": "#000005", "text": "En 1995, Miaohui bonzig\u0302is en la ag\u0302o de 34 jaroj kaj oficiale farig\u0302is disc\u0302iplo de Budhismo. Finfine realig\u0302is lia revo. Fakte, li jam bonzig\u0302is spirite en la ag\u0302o de 20 jaroj."}, {"text_idx": "#000006", "text": "\u201cBudhismo strebas al bonfarado kaj alte taksas al forlaso de c\u0302iuj ambicioj, jen la plej granda animo.\u201d Kiam ni menciis lian bonzig\u0302on, li c\u0302iam radiis de felic\u0302o kaj sereneco."}, {"text_idx": "#000008", "text": "Jam en 1982, Miaohui eklernis Esperanton. Antau\u0306 tio li iam lernis la anglan lingvon, kaj scipovis legi romanon en la angla lingvo, kaj samtempe li iam lernis la japanan lingvon kaj akiris diplomon de mezgrada kurso. Sed tiam Esperantaj lernomaterialoj estis pli multaj ol la japanaj, kaj krome, sur la bazo de la angla lingvo kaj kun la helpo de Wen Jingen, Miaohui komencis lerni Esperanton."}, {"text_idx": "#000009", "text": "Por Miaohui Esperanto estas facile lernebla, sed pro studado de Buhdhimo, li iam c\u0302esigis Esperanto-lernadon. En 2000 li refoje entreprenis lernadon de Esperanto, tiam li estis bonzo en la templo Duobao en Zhejiang-provinco, sudorienta C\u0302inio. Sekve de la socia progreso, popularig\u0302is interreta teknologio. En la templo, novlevig\u0302anta interreto liveris al bonzoj interkomunikan platformon kaj oni facile retumis. Kaj Miaohui sin respondecis pri administrado de interreto en la templo."}, {"text_idx": "#000010", "text": "Superaj majstroj de la templo kurag\u0302igis budhismajn inters\u0302ang\u0302ojn internacie kaj subtenis lernadon de interretaj teknologioj kaj fremdaj lingvoj. Por solvi la problemon pri la tegmentitaj literoj de Esperanto , Miaohui kontaktig\u0302is kun la Xi\u2019an-a Esperanto-Asocio, kiu liveris al la templo la softvaron povantan tajpi la tegmentitaj literoj. Pro tio Miaohui konatig\u0302is kun s-ro Wang Tianyi. Poste, dank\u2019 al helpo de la lasta, Miaohui starigis rilatojn kun la Japana Budhana Ligo Esperantista kaj la Budhana Ligo Esperantista."}, {"text_idx": "#000011", "text": "En la templo Miaohui diskonigis Esperanton kaj gvidis Esperanto-kurson. Multaj bonzoj lernis de li Esperanton. Li plurfoje funkciigis Esperanto-kurson por laikaj budhanoj. Li instruis al ili Esperanton. En la templo okazis diversformaj Esperanto-prelegoj kaj fondig\u0302is Esperanto-grupo. \u201cBudhismo interkomunikig\u0302as pere de lingvo kaj Esperanto multe helpas al Budhismo. Diverslandaj budhistoj bezonas komunan lingvon por interkomunikig\u0302i unuj kun aliaj, kaj Esperanto estas la plej tau\u0306ga lingvo.\u201d Miaohui opinias, ke la ideologio de Esperanto kaj tiu de Budhismo multe similas. \u201cEsperanto kaj Budhismo ambau\u0306 strebas por la paco de la mondo, rompis etnan kaj religian barojn kaj bonvenigas diversajn homojn al si.\u201d Por Miaohui \u201cBudhismo estas Esperanto en la religia rondo kaj Esperanto -- Budhismo de la lingvoj.\u201d Lau\u0306 Miaohui, por kia ajn celo oni lernas Esperanton, se oni uzas g\u0302in, tio helpas al Esperanto, c\u0302ar samkiel aliaj lingvoj Esperanto disvolvig\u0302as en praktikado."}, {"text_idx": "#000012", "text": "Krei retejon por Budhanoj kaj Esperantistoj cele ilian reciprokan akcelon"}, {"text_idx": "#000013", "text": "ekfunkciigis \u201cRetejon por Budhanoj kaj Esperantistoj\u201d ( kun la pag\u0302oj en la c\u0302ina lingvo kaj Esperanto, kaj diskonigas Budhismon al esperantistoj kaj Esperanton al budhistoj. Kiel unu el la 4 gravaj budhismaj retejoj en Esperantujo, la de li kreita retejo ludas impresivodonan rolon en Esperantaj rondoj c\u0302ina kaj internacia."}, {"text_idx": "#000014", "text": "Dank\u2019 al subtenado de altranga majstro Mingong de la templo Duobao, la laboro pri la retejo kaj Esperanta agado estas kooperativaj aktivadoj de la tempo. Prof. Dennis el Usono iam faris lau\u0306invite Esperantan prelegon en la templo kaj alportis al C\u0302inio sian apartan kaj efikan Esperanto-instruan metodon. Kaj la templo Duobao servas ankau\u0306 kiel ejo koni kaj sperti Budhismon pere de Esperanto por c\u0302inaj kaj alilandaj esperantistoj. En 2008 la templo ricevis 4 alilandajn samideanojn kaj 30 c\u0302inajn esperantistojn respektive. Ili faris tie inters\u0302ang\u0302ojn pri Budhismo-lernado kaj Esperanto-instruado."}]